
**Anexa nr.2**

**la Decizia nr.18 din 14 august 2019**



**2018**

**Instituția Publică „CONSILIUL DE SUPRAVEGHERE**

**PUBLICĂ A AUDITULUI” AUDIT**

**csaa.mf.gov.md**

**Raport de activitate**

***al Instituției Publice „Consiliul de supraveghere publică a auditului”***

**(pentru perioada 01.09.2018 – 31.12.2018)**

|  |
| --- |
| **CUPRINS**  ⮊Introducere – 3  ⮊ Structura organizaţională a Consiliului – 5  ⮊ Organizarea şi funcţionarea Consiliului – 6  ⮊ Activitatea Consiliului – 8  ⮊ Priorităţi în activitatea Consiliului pentru anul 2019 – 9 |

**INTRODUCERE**

|  |
| --- |
| În anul 2018, Consiliul de supraveghere a activității de audit de pe lîngă Ministerul Finanțelor a funcționat pînă la data de 01.09.2018, care ulterior a fost reorganizat prin transformare în Instituția Publică „Consiliul de supraveghere publică a auditului” (în continuare - Consiliu). Consiliul a fost înregistrat la Agenția Servicii Publice la data de 11.09.2018 și reprezintă instituție publică autonomă, cu statut de persoană juridică, responsabilă pentru supravegherea publică a auditului.  Consiliul dispune de un buget autonom, de cont bancar în contul unic trezorerial al Ministerului Finanţelor şi îşi desfăşoară activitatea în baza principiilor de autogestiune.  Consiliul îndeplineşte următoarele funcţii:  a) de înregistrare a stagiarilor şi de monitorizare a stagiului;  b) de certificare şi de înregistrare a auditorilor;  c) de înregistrare a entităţilor de audit;  d) de monitorizare a instruirii profesionale continue;  e) de asigurare a calităţii auditului;  f) de investigare şi de aplicare a măsurilor disciplinare auditorilor şi entităţilor de audit;  g) de elaborare şi de aprobare a actelor normative în vederea exercitării funcţiei de supraveghere publică.  Consiliul are următoarele atribuţii:  a) elaborează recomandări pentru ameliorarea sistemului de instruire profesională continuă a auditorilor;  b) organizează procesul de certificare a auditorilor;  c) stabileşte cerinţe minime pentru executarea programului de pregătire a stagiarului în audit;  d) examinează solicitările aferente supravegherii publice a auditului, inclusiv privind calitatea efectuării auditului;  e) adoptă decizii privind aplicarea măsurilor disciplinare auditorilor şi entităţilor de audit;  f) supraveghează şi controlează activitatea stagiarilor în audit, auditorilor şi entităţilor de audit;  g) elaborează acte normative în vederea exercitării funcţiei de supraveghere publică;  h) angajează specialişti în componenţa Consiliului;  i) ţine Registrul public al auditorilor şi Registrul public al entităţilor de audit;  j) ţine, în modul stabilit, şi plasează pe pagina web oficială a Consiliului lista organizaţiilor şi a instituţiilor de instruire profesională continuă a auditorilor;  k) efectuează controlul extern al calităţii auditului;  l) colaborează cu Ministerul Finanţelor, cu alte autorităţi publice şi cu asociaţiile profesionale;  m) colaborează cu autorităţile internaţionale de supraveghere publică a auditului.  Scopul Consiliului este să contribuie la creșterea încrederii publice privind integritatea informaţiilor financiare întocmite de către entitățile din Republica Moldova, promovînd un audit independent şi de înaltă calitate.  Consiliul reprezintă structura operaţională principală în cadrul extinderii sistemului de supraveghere a auditului la nivel de ţară, avînd drept scop îmbunătăţirea calităţii auditului.  Componenţa nominală a Comitetului de supraveghere a auditului este aprobată de către Guvern și este formată din 7 membri nepracticieni care posedă cunoştinţe în domeniul economic sau în cel juridic şi are următoarea componenţă: 2 reprezentanţi ai Ministerului Finanţelor, un reprezentant al Băncii Naţionale a Moldovei, un reprezentant al Curţii de Conturi, un reprezentant al Comisiei Naţionale a Pieţei Financiare, un reprezentant al mediului de afaceri şi un reprezentant al mediului academic specializat în audit. |

**STRUCTURA ORGANIZAȚIONALĂ A CONSILIULUI**

Organele de conducere ale Consiliului sînt Comitetul de supraveghere a auditului (în continuare – *Comitet*) și Directorul executiv (în continuare – *Director*).

***Componența nominală a Comitetului de supraveghere a auditului a fost aprobată prin Hotărîrea Guvernului nr.1239 din 19.12.2018 pentru aprobarea componenței nominale a Comitetului de supraveghere a auditului.***

***Ministerul Finanţelor:***

* **TONU Natalia**, șef adjunct al Direcției reglementarea contabilității și auditului în sectorul corporativ;
* **CEMERTAN Silvia**, consultant principal în Direcția reglementarea contabilității și auditului în sectorul corporativ.

***Banca Naţională a Moldovei:***

* **CIBOTARI Stela**, şef al Direcţiei reglementare a Departamentului reglementare și autorizare.

***Curtea de Conturi:***

* **ROTARU Petru**, membru al Curții de conturi.

***Comisia Naţională a Pieţei Financiare:***

* **LUPAŞCU Svetlana**, consilier al președintelui Comisiei Naționale a Pieței Financiare.

***Mediul de afaceri:***

* **GURDUZA Livia**, contabil șef al Î.M. ORANGE MOLDOVA S.A.

***Mediul academic specializat în audit:***

* **IACHIMOVSCHI Anatolie**, doctor în economie, conferențiar universitar, Departamentul contabilitate, audit și analiză economică, Academia de Studii Economice din Moldova.

**Președintele Comitetului – TONU Natalia;**

**Vicepreședintele Comitetului – CIBOTARI Stela.**

**ORGANIZAREA ȘI FUNCȚIONAREA CONSILIULUI**

Activitatea și funcționarea Consiliului este organizată de către director. Directorul a fost numit în bază de concurs de către Ministerul Finanțelor, prin Ordinul ministrului finanțelor nr.311-p din 03.09.2018 cu privire la numirea în funcție.

Directorul are următoarele atribuţii:

a) reprezintă Consiliul în relaţiile cu autorităţile publice, cu persoanele fizice şi juridice din ţară şi din străinătate;

b) organizează activitatea Consiliului;

c) participă la şedinţele Comitetului şi prezintă informaţii privind întrebările discutate în cadrul şedinţelor Comitetului;

d) asigură executarea deciziilor Comitetului;

e) administrează patrimoniul Consiliului;

f) asigură elaborarea actelor normative în vederea exercitării funcţiei de supraveghere publică şi publicarea acestora în Monitorul Oficial al Republicii Moldova;

g) emite ordine în vederea asigurării activităţii Consiliului;

h) participă la conferinţe internaţionale, seminare, traininguri în domeniul auditului situaţiilor financiare;

i) aprobă deplasările în interes de serviciu al personalului Consiliului;

j) asigură realizarea funcţiilor şi atribuţiilor Consiliului.

Efectivul-limită de personal al Consiliului este stabilit în număr de 10 unități.

**Cadrul legal şi normativ de care se călăuzește Consiliul în activitate**

Legea privind activitatea de audit nr.61-XVI din 16.03.2007;

Legea privind auditul situațiilor financiare nr.271 din 15.12.2017;

Hotărîrea Guvernului pentru aprobarea Regulamentului de activitate al Consiliului de supraveghere publică a auditului nr.807 din 20.08.2018;

Hotărirea Guvernului pentru aprobarea componenței nominale a Comitetului de supraveghere a auditului nr.1239 din 19.12.2018;

[Hotărîrea Guvernului cu privire la unele măsuri de executare a Legii nr.61-XVI din 16 martie 2007 privind activitatea de audit nr.1450  din  24.12.2007](http://lex.justice.md/md/326428);

Hotărîrea Guvernului nr.180 din 23.03.2012 privind aplicarea Standardelor de audit şi Codului etic pe teritoriul Republicii Moldova;

# Standardele Internaționale de Audit și Codul etic emise de IFAC în anul 2015, recepționate de Ministerul Finanțelor din 19.10.2017;

[Ordinul ministrului finanțelor cu privire la aprobarea Regulamentului  privind controlul extern al calităţii lucrărilor de audit nr.43 din  24.03.2014](http://lex.justice.md/index.php?action=view&view=doc&lang=1&id=352596);

[Ordinul ministrului finanțelor cu privire la aprobarea unor acte normative în domeniul activităţii de audit nr. 61  din  04.06.2012](http://lex.justice.md/md/343581/);

[Ordinul ministrului finanțelor cu privire la aprobarea Indicaţiilor metodice privind modul de asigurare a riscului de audit nr.149  din  22.11.2010](http://lex.justice.md/index.php?action=view&view=doc&lang=1&id=347728);

[Ordinul ministrului finanțelor cu privire la aprobarea Normelor de pregătire profesională a stagiarilor în activitatea de audit nr.150  din  22.11.2010](http://lex.justice.md/index.php?action=view&view=doc&lang=1&id=336796);

[Ordinul ministrului finanțelor cu privire la aprobarea Indicaţiilor metodice privind aplicarea de către societăţile de audit, auditorii întreprinzători individuali a măsurilor de prevenire şi combatere a spălării banilor şi finanţării terorismului nr. 63  din  10.08.2009](http://lex.justice.md/viewdoc.php?action=view&view=doc&id=332450&lang=1).

**ACTIVITATEA CONSILIULUI**

În vederea alinierii la standardele de audit şi asigurării calității auditului situațiilor financiare, Consiliul îşi planifică şi îşi desfăşoară activitatea în mod independent, în baza funcțiilor și atribuțiilor stabilite conform actelor în vigoare.

**În exercitarea atribuţiilor sale Consiliul a interacționat:**

* **cu organele de stat:**

Ministerul Finanţelor;

Agenția Servicii Publice;

Serviciul Fiscal de Stat;

Serviciul Prevenirea şi Combaterea Spălării Banilor.

* **cu asociaţiile auditorilor şi entităților de audit din Republica Moldova:**

Asociaţia contabililor şi auditorilor profesionişti din Republica Moldova (ACAP);

Asociaţia auditorilor şi societăţilor de audit din Republica Moldova (AFAM).

* **cu instituții financiare internaționale:**

Banca Mondială.

* **cu auditori şi entități de audit;**
* **cu entități și persoane fizice.**

**Activitatea Consiliului s-a manifestat prin:**

|  |  |  |
| --- | --- | --- |
| **Nr.** | **Acțiuni** | **Grad de realizare** |
| 1. | Elaborarea și prezentarea spre coordonare Ministerului Finanțelor a primului Proiect de Buget al Consiliului de supraveghere publică a auditului pentru anul 2019 | Proiect elaborat la 19.09.2018 |
| 2. | Pregătirea și prezentarea documentelor corespunzătoare privind înregistrarea Consiliului de supraveghere publică a auditului la Agenția Servicii Publice | Realizat la 11.09.2018 |
| 3. | Participarea în calitate de observator la examenele de calificare a auditorilor | Participarea la 3 examene de calificare a auditorilor |
| 4. | Elaborarea proiectelor de: | Proiect elaborat la 18.12.2018 |
|  | a) Cerere de înregistrare a auditorului în Registrul public al auditorilor |
| b) Declarația pe propria răspundere privind actualizarea informației din Registrul public al auditorilor |
| c) Cerere de înregistrare a entității de audit în Registrul public al entităților de audit |
| d) Declarație pe propria răspundere privind lipsa sancțiunilor aplicate entităților de audit ca urmare a comiterii cu intenție a unei infracțiuni |
| e) Declarație privind apartenența la o rețea a entităților de audit |
| f) Declarație pe propria răspundere privind modificarea datelor în Registrul public al entităților de audit |
| 5. | Monitorizarea procesului de instruire profesională continuă a auditorilor | Act de constatare întocmit la 23.11.2018 |

**PRIORITĂȚI ÎN ACTIVITATEA CONSILIULUI**

**PENTRU ANUL 2019**

În vederea realizării misiunii sale, în anul 2019 Consiliul îşi va organiza activitatea astfel, încât să fie atinse obiectivele fixate în Planul anual de activitate pentru perioada de referință:

* Elaborarea actelor normative în vederea exercitării funcţiei de supraveghere publică;
* Angajarea specialiştilor în componenţa Consiliului;
* Ținerea Registrului public al auditorilor şi Registrului public al entităţilor de audit;
* Ținerea, în modul stabilit, şi plasarea pe pagina web oficială a Consiliului listei organizaţiilor şi a instituţiilor de instruire profesională continuă a auditorilor;
* Asigurarea procesului de prezentare de către entitățile de audit a Raportului privind respectarea procedurilor de control al calităţii auditului, Raportului privind transparenţa în cazul efectuării auditului la entităţi de interes public;
* Elaborarea recomandărilor pentru ameliorarea sistemului de instruire profesională continuă a auditorilor;
* Organizarea procesului de certificare a auditorilor;
* Stabilirea cerinţelor minime pentru executarea programului de pregătire a stagiarului în audit;
* Examinarea solicitărilor aferente supravegherii publice a auditului, inclusiv privind calitatea efectuării auditului;
* Adoptarea deciziilor privind aplicarea măsurilor disciplinare auditorilor şi entităţilor de audit;
* Supravegherea şi controlul activității stagiarilor în audit, auditorilor şi entităţilor de audit;
* Efectuarea controlului extern al calităţii auditului;
* Colaborarea cu Ministerul Finanţelor, cu alte autorităţi publice şi cu asociaţiile profesionale;
* Colaborarea cu autorităţile internaţionale de supraveghere publică a auditului.
* Asigurarea transparenţei activității Consiliului.